Køkkenet til årets Dana Cup ser lidt anderledes ud end mange andre køkkener. Både maden og opvasken klares udendørs, og udstyret, der bliver brugt til at lave maden, stammer fra 1950’ernes beredskab. Til aftensmad mandag skal der laves mad til ikke mindre en 15.300 sultne spillere. De får mandag aften serveret kalkun i sur/sød-sovs med ris. Når spillerne er færdige med at spise, så skal opvasken tages. Her bruger man damprensere, for at nå en høj nok temperatur til, at man er sikker på, at alt bliver rent. Der er mange krav til hygiejnen, og til Dana Cup laver de masser af kontrol. Nogle folk går rundt kun for at lave kontrol.

Opsummering:
Der er mange munde at mætte til årets Dana Cup, og det kræver et stort køkken.